Poygaga chiqqan Trampning limuzini, koronavirus sabab yopilgan kazino, AQSh va Angliyadagi suv toshqinlari. 17-fevralning eng qiziqarli suratlari

17-fevral, dushanba kuni dunyoning turli burchaklarida olingan eng qiziqarli suratlar jamlanmasini taqdim etamiz.
Tokio, Yaponiya
Koronavirus aniqlangan Diamond Princess kruiz kemasida bo‘lgan 400 dan ortiq amerikalik ikkita charter reysida evakuatsiya qilindi. Ular AQShdagi harbiy bazaga olib boriladi va u yerda ikki hafta karantinda saqlanadi. 44 nafar amerikalikda koronavirus aniqlangani sababli ular Yaponiyadagi shifoxonalarda davolanadi.

 Koronavirus bilan kasallanganlar soni 70 ming kishidan oshib ketdi
London, Buyuk Britaniya
Extinction Rebellion faollari xalqaro yuk tashish sammitiga tashrif buyurgan delegatlar oldida Arktikani yuk tashish natijasida ifloslantirishga qarshi e’tiroz bildiryapti.

Rio-de-Janeyro, Braziliya
Rioda uy hayvonlari uchun karnaval o‘tkazildi.

Pekin, Xitoy
Mahsulotlarni o‘rab qo‘ygan sotuvchi.

 “Daryo” oqshomi. Xitoy koronavirusi bo‘yicha 17-fevralning asosiy xabarlari
Missisipi, AQSh
Kuchli yog‘ingarchilik tufayli Missisipi shtatida suv toshqinlari kuzatilmoqda. Jekson shahridagi bir qator tumanlar suv ostida qoldi.

Kiyev, Ukraina
Eronda urib tushirilgan Ukraina samolyoti qurbonlari xotirasi uchun Kiyevda ochiladigan xiyobonda xotira yodgorligi o‘rnatildi.

 Beshta mamlakat Eronni urib tushirilgan Boeing uchun tovon pulini tezroq to‘lashga chaqirdi
Turmanin, Suriya
Urush tufayli uyidan ko‘chirilgan bolalar qochoqlar lagerida.

Deytona, AQSh
Donald va Melaniya Tramp prezident limuzinida Deytona 500 Nascar poygalari boshlanishi oldidan poygachilarning oldingi safiga chiqdi.

Bxopal, Hindiston
Yuz bo‘yash musobaqasida ishtirok etayotgan talabalar.

Xereford, Buyuk Britaniya
“Dennis” to‘foni keltirib chiqargan suv toshqinlari.

Seul, Janubiy Koreya
Choson sulolasi davrida qurilgan Kyonbokkun saroyi tashrifchilari selfiga tushmoqda.

Okayama, Japan
Minglab erkaklar Saydayji ibodatxonasida ruhoniy tomonidan uloqtirilgan tayoqchani olish uchun kurashmoqda. Yaponlar tayoqchani olgan odamga yil davomida omad kulib boqishiga ishonadi.

Luanda, Angola
Oy boshida O‘zbekistonga kelgan Maykl Pompeo Angola Tashqi ishlar vazirligidagi mehmonlar kitobiga yozuv qoldirmoqda.

Sianukvil, Kambodja
Mototsiklchi yopilgan kazino oldidan o‘tib ketmoqda. Koronavirus sabab xitoylik turistlarga qo‘yilgan ayrim taqiqlar tufayli Kambodja, Tailand, Laos va Vyetnamda sayyohlar soni keskin kamayib ketdi.

Ispaniya
Bask rasmiylari keyingi ikki kunda Ispaniyaga katta to‘lqinlar va po‘rtanalar yopirilishi mumkinligi haqida ogohlantirish berdi.

Avvalgi kunlarning fotogalereyalari: